hu hu de hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu
Az irháját mentené – Veres Pál, mint Kádár János
Egy népi demokratikus rendőr őrnagy sem fogalmazhatott volna frappánsabban, mint tette azt Miskolc Megyei Jogú Város polgármestere, valószínűleg magasabb erők hatása alatt állva, a helyi seggnyalási kvóciens csúcskiadványában, a Miskolci Naplóban, a minap: „A kötvény rendezését nem intézte el az előző városvezetés.”
Veres Pálnak egy giccsfilm, utolsó nagyjelenetébe illő fölháborodása, olyan hiteles volt, mint  az egyszeri miskolci primadonna kifakadása, a premier után: „Tudja ki kú…na a maga urával, csak beszélgetni mentem be, azzal beszélgetek, akivel akarok.”
A mostani polgármester a városi fizetésképtelenség határidejének célegyenesébe érkezve, minden iskolázatlan indulatával próbálja menteni az irháját.
Annak idején, 1989 áprilisában, Kádár János utolsó beszédében, Nagy Imre nevét nem merte, nem tudta kiejteni. Mostani interjújában ehhez hasonlóan az elődei és mostani támogatói által, még 2005-ben és 2006-ban felvett és viharos gyorsasággal elvert svájci frank alapú kölcsön „rendezésének el nem intézésével”, szisztematikusan, név nélkül és többször vádolja Veres Pál, a Kriza Ákos- féle városirányítást.
Ehelyütt is többször leírtuk már, hogy annak idején, a brezsnyevi pangás miskolci megfelelőjében, a Káli – korszak hosszú-hosszú esztendeiben, a városvezetői tunyaságot és fantáziátlanságot, összesen 22,5 millió svájci frank hitellel próbálták meg kompenzálni azok, akik többen ma is Veres Pál legfontosabb miskolci támogatói, a Velünk a város elnevezésű roncs derbiben.
Ennek a pénznek vertek a seggére, egyebek között a Főutcai Pláza projekt ürügyén. A projekt olyan „sikeresnek” bizonyult, hogy az érintett kereskedők sokasága valósággal fellázadt ellene, és Miskolc főutcáját hosszú évekre árasztották el az üzlethelyiség eladó, kiadó táblák.
A svájci frankos hitel elköltése, a főutcai kereskedők elüldözése közben, az avasi lakótelepet ellepték a fészekrakók, bűnözési hullámok indultak, a városi munkanélküliség, az 1930-as esztendők elejét idézte 2009-2010-re, a maga 14-15 százalékos szintjével…
Mint annyiszor, ezekben az esetekben is a 2010 utáni városvezetésnek kellett rendet tenni, normalizálni a helyzetet.
Mindezek után merészeli Veres Pál a felelősséget az előző városvezetésre hárítani: hogy „csak” a város, több, mint 30 milliárd forintos adósságát konszolidáltatták a kormány segítségével és a svájci frank alapú kötvénykibocsátását a Miskolc Holding Zrt-nek nem annuláltatták hasonló módon.
Többször és több helyen leírták, elmagyarázták már: városi cég, cégek hiteleinek kormányzati kifizetése minden uniós szabállyal szembe ment volna, ilyet központi adminisztráció, egyszerűen nem vállalhatott.
Jó lenne, ha a város vezetői hátralévő idejüket nem azzal töltenék, hogy újra kitalálják a múltat. Így úgy sem tudják menteni az irhájukat.
#balázsibeszélA polgármester skíróztatná a népetMiskolc 2022-09-09 19:38:00- 4810
#balázsibeszélHol a pofátlanság határa? Borkuti László dupla tanácsnoki pénze már az? III. részMiskolc 2022-09-06 07:05:00- 5942
#balázsibeszélDr. Mokrai Mihály polgármesterségre tör, ha már alpolgármester nem lehetettMiskolc 2022-09-01 07:06:00- 7517
#balázsibeszélAz Avasi kilátó gyalázataMiskolc 2022-08-15 08:06:00- 9127
#balázsibeszélVeres Pál a porcelánboltban - de mi fickándozik a halk szavú rádiós gatyájában?Miskolc 2022-08-11 08:22:00- 10324
A Borsod beszél, köszönti az olvasót! Mezőkövesdtől Sárospatakig, Ózdtól, Tiszaújvárosig szólóan, legjobb tudásunk szerint fogunk érvelni lapunkban: azért, hogy Borsod-Abaúj-Zemplén megye polgárai és a miskolciak még egyszer ne kerülhessenek olyan helyzetbe, mint amilyenbe 2010-re.
Rekordgyorsasággal gyűjtötte össze a Fidesz az ajánlóíveket Miskolcon
Ilyen még nem volt - csődbe vihetik Miskolcot!